הידע שלי על אוסטרליה היה כללי מקיף: מושבה בריטית שהיוותה בימים עברו כאי-כלא שאליו גורשו פושעים בריטים אשר פשעו כנגד הממלכה. מכאן נוצרה המילה האוסטרלית הכל-כך פופולארית - מייט, שהיא למעשה קיצור של המילה "חבר לתא כלא": Mate = Cell-Mate. כמובן יש את הידע הזאולוגי שבאוסטרליה יש קואלות, וקנגרואים, ו-וולאביים ושאר חיות מוזרות, והידע הגיאוגרפי שמדבר על גודלה של אוסטרליה ושרובה מדבר, הידע על חיי החוף והגלישה האוסטרלים תודות להיותי מכור לטלנובלה אוסטרלית כיתה ו' בערך (קרוב רחוק), קרוקודיל דאנדי שהכניס לי מידע על האוסטרלי המחוספס, וכמובן הבדיחות החוזרות ונשנות על האוסטרלים ועל הפעילות היחידה שהם עושים כל היום וזה לשתות בירה כמובן.
ומ-17:00 כשהם מסיימים הם ממשיכים אוטומטית לפאב לארוחת ערב ואז נשארים בו כבר עד הלילה. בחלק הצפון-מזרחי של אוסטרליה ישנו איזור לאורך קו החוף שנקרא "מחסום השונית הגדולה". איזור זה נחשב לאחד האיזורים היפים ביותר לצלול בכל העולם ביחד עם ים סוף. לאור העובדה הזו ישנן הרבה אטרקציות הכוללות צלילה או שנירקול באיזורים האלה. בנוסף לכך יש באוסטרליה גם אופציות של אקסטרים ספורט, כמו צניחה חופשית, באנג'י וכו'... לצד המסיבות והפעילויות יש באוסטרליה גם יעדים קטנטנים ושקטים, ששם ניתן להנות מחוף שקט ורגוע.
אז מה התכנון שלי לאוסטרליה ? - נחיתה בסידני, ועליה צפונה כל הדרך לקיירנס ויער הגשם דיינטרי, מעבר ברוב היעדים הכי פופולאריים באוסטרליה ושהייה בשתי מדינות במתוך שבע: Queensland ו-New South Wales.